OpenLLM-France/wikimedia huggingface dataset:
# Josep Miquel Tries i Capó

Josep Miquel Tries i Capó (Palma, 1780-1875) va ser un polític i advocat mallorquí.
La seva primera vocació va ser militar. El 1811 ingressà a l'exèrcit. Participà en el bloqueig de Barcelona (1814) i deixà les forces armades el 1819. D'ideologia liberal, va ser oficial del govern polític de Mallorca durant el Trienni Constitucional. Des de 1829 va ser advocat de l'Audiència de Mallorca. El 1835 va ser el principal organitzador del Partit Progressista a Mallorca. Dins aquest partit va ser partidari de la tendència radical o esparterista. Va ser batle de Palma (d'octubre de 1839 a gener de 1840) i governador civil de Balears (1840-1843 i 1854-1856). Durant els anys quaranta va ser el principal dirigent del progressisme illenc. El 1846 va ser elegit diputat a Corts pel Partit Progressista en el districte electoral de Palma. L'octubre de 1868 va ser nomenat president honorari de la Junta Provisional de Govern de les Balears. Durant el Sexenni Democràtic va ser un dels principals dirigents de la Conciliació Liberal.

## Referències

* ↑ «Tries Capó, Josep Miquel». A: Dolç i Dolç, Miquel (coord.). Gran Enciclopèdia de Mallorca. Volum 17. Palma: Promomallorca, p. 321. ISBN 84-8661702-2.
# Julian Tuwim

Julian Tuwim (pronunciació en : /julʲan tuvʲim/) (Łódź, 13 de setembre de 1894 - Zakopane, 27 de desembre de 1953), conegut amb el pseudònim d'"Oldlen", va ser un poeta polonès d'ascendència jueva. El 1919, Tuwim co-fundà l' Skamander un grup experimental de poetes amb Antoni Słonimski i Jarosław Iwaszkiewicz. Va ser un personatge important en la literatura polonesa.

## Notes i referències

* ↑ Biographical notes at his song Co nam zostało z tych lat a YouTube
* ↑ Julian Tuwim (1894-1953). Arxivat 2012-04-26 a Wayback Machine. Qlturka.pl. Europejski Fundusz Rozwoju Regionalnego. Retrieved December 12, 2011.

## Enllaços externs

* Julian Tuwim in English Translation (translated by Pacze Moj)
* Julian Tuwim We Polish Jews...
* Julian Tuwim: The Quirks and Dark Secrets of a Polish-Jewish Poet on Culture.pl
# Juan de Dios Oyón Cauqui

Juan de Dios Oyón Cauqui (Barcelona, 1 de gener de 1980) és un àrbitre de bàsquet català de la lliga ACB. Pertany al Comitè d'Àrbitres de Catalunya.
Va començar a arbitrar l'any 1998, quan tenia 18 anys i encara jugava amb l'equip de la seva escola. L'agost de 2012 s'anuncia el seu ascens a la Lliga ACB, al costat d'Andrés Fernández Sánchez, Sergio Manuel Rodríguez i David Planells Caicedo, categoria que ja no ha abandonat.
A banda d'àrbitre de la màxima categoria nacional, Oyón és policia local a Badalona.

## Temporades

| Categoria | Lloc | Any |
| Categories inferiors | Espanya | 1998 - 2012 |
| Lliga ACB | Espanya | 2012 - Actualitat |

## Referències

* ↑ Juan de Dios Oyón Cauqui àrbitre a l'ACB (castellà)
* ↑ «Juande Oyon» (en castellà). Silbanding [Consulta: 27 agost 2018].
* ↑ «La ACB anuncia un "relevo generacional" en la plantilla arbitral de la nueva campaña» (en castellà). El Periódico de Aragón [Consulta: 27 agost 2018].
* ↑ «Árbitro policía en Badalona» (en castellà). La Vanguardia, 21-04-2015 [Consulta: 27 agost 2018].
# Julio Ruiz de Alda

Julio Ruiz de Alda Miqueleiz (Lizarra, Navarra, 7 d'octubre de 1897 - Madrid, 23 d'agost de 1936) fou un aviador espanyol.
Era fill de Silvio Ruiz de Alda i Francisca Miqueleiz. Amb quinze anys va ingressar en l'Acadèmia preparatòria Militar Iriarte. Després de l'examen d'ingrés en l'Acadèmia d'Artilleria de Segòvia, ingressa l'1 de setembre de 1913, amb el nombre 1 de la seva promoció. Després del seu pas per l'Acadèmia Militar de Segòvia, passa pel regiment de Muntanya amb base a Vitòria, i a l'any següent pel regiment Mixt amb base en Tetuan, amb motiu de la guerra. Poc temps després, va obtenir el títol de pilot per l'Escola aèria de Getafe. És en aquest moment, quan crea la Companyia Espanyola de Treballs Fotogramétrics Aeris (CETFA), però aquest projecte es veu interromput pel nou conflicte en el Protectorat del Marroc. Poc temps després realitza la gran proesa de creuar l'Oceà Atlàntic sud en l'hidroavió Plus Ultra, amb Ramón Franco i el mecànic Rada, en un trajecte de més de 10.000 km entre Palos de la Frontera (Huelva) i Buenos Aires. Per aquesta fita, va rebre la Medalla al Mèrit Aeri i va ser nomenat Gentilhome d'Alfons XIII i membre del Consell Superior d'Aviació. D'aquesta gesta deixaria constància en el llibre "De Palos al Plata". Va ser ascendit a Cap de Grup, i nomenat resident per a Espanya de la Federació Internacional Aeronàutica.
Assistí com ponent i vicepresident, al congrés internacional d'aviadors transatlàntics, celebrat en Roma, on rep de mans de Benito Mussolini l'Encomana de Sant Gregori el Magne. Va intentar una nova fita, quan va començar a preparar la volta al món, un cop més al costat de Ramón Franco, a bord d'un Dornier 16, però va fracassar al juny de 1928.
Va ser un dels fundadors de la Falange al costat de José Antonio Primo de Rivera. El 18 de juliol de 1936 es trobava empresonat a la Presó Model de Madrid, i fou assassinat a la presó durant les primeres setmanes de la Guerra Civil espanyola. Es diu que la seva mort, va ser el que va impulsar a Ramón Franco, que s'havia destacat com activista republicà, a unir-se als militars revoltats, dirigits pel seu germà Francisco Franco. Dos dels germans de Julio Ruiz de Alda, Manuel i Eustaquio Ruiz de Alda, van lluitar en la guerra, amb l'exèrcit revoltat. Eustaquio era Capità d'aviació, estava destinat com a pilot a Àfrica, i va anar dels primers aviadors a revoltar-se, i morí en combat el 1937.

## Referències

* ↑ «Ruiz de Alda Miqueleiz, Julio» (en castellà). Gran Enciclopedia de Navarra. Arxivat de l'original el 2021-01-21. [Consulta: 7 desembre 2016].
# Jules-Clément Chaplain

Jules-Clément Chaplain, conegut popularment com a Jules Chaplain (Mortagne-au-Perche, 12 de juliol de 1839 - París el 13 de juliol de 1909), fou un escultor, gravador-medallista francès.

## Biografia

Jules Clément Chaplain neix en una família d'artesans, el seu pare era forner. Alumne a l'École Nationale Supérieure des Beaux-Arts, rep l'ensenyament de François Jouffroy i de Eugène Oudinot.
Laurat del prix de Rome el 1863, amb un primer gran premi gràcies a una medalla Bacchus fent beure una pantera i una pedra fina gravada amb un Cap de Mercuri antic, Chaplain va estar becat a la Vil·la Mèdici entre 1864 a 1867. Va rebre a l'Académie des Beaux-Arts de l'Institut de France l'any 1881 i va ser nomenat director de la Fàbrica de Sèvres en 1895.
Gravador reconegut i admirat de finals del segle xix per les seves sèries de medalles, passa a la posteritat sobretot per la gravació de les peces de 10 i 20 francs-or del sistema monetari francès que van ser encunyades entre 1899 a 1914. Realitzà medalles per l'Exposició universal de 1867, l'Exposició Universal de 1867 i per l'Exposició Universal de 1900.
El louis o el napoléo de la Tercera República francesa present en un costat un cap de Marianne pentinada amb el gorra frigi i coronada de fulls de roure. Al revers, el gall i el lema «Llibertat - Igualtat - Fraternitat ». La guerra de 1914 es traduirà en el sistema del franc germinal.

## Deixebles

Frédéric-Charles Victor de Vernon

## Obres
### Escultures

* Monument a Octave Gréard, 1909.

### Medalles

* Medalla i fitxa de presència a l'efígie de Molière.
* Medalla de bronze amb màscares de comèdia, 1887.
* Medalla en bronze d'Edmond Got de la Comèdia Francesa, 1887.
* Medalla de Sarah Bernhardt, gallica, 1889.
* Medalla de l'Escola Nacional Superior de les arts i indústries tèxtils de Roubaix, 1890
* Medalla dels primers Jocs Olímpics moderns, 1896.
* Medalla del Centenari del Naixement de Victor Hugo, 1902.
* Medalla del Mariscal MacMahon, 1873.
* Medalla dels Allotjaments de lloguer barats, per la Societat francesa d'Allotjaments a bon mercat, 1891
* Plaque en bronze commemorativa a Jeanne Julia Bartet, actriu.
* Plaque en bronze commemorativa a Marcellin Berthelot, 1901.
* Exposició Universal de 1900 atorgada a Albert Tissandier (1839-1906), recto.
* Exposició Universal de 1900 atorgada a Albert Tissandier (1839-1906), verso.
* Médaille André-Marie Ampère (1775-1836). Recto.
* Médaille André-Marie Ampère (1775-1836). Verso.
* Sarah Bernhardt (1889)
* Medalla per a l'Exposició Universal de 1878 a París
* Medalla per a l'Exposició Universal de 1900 a Paris

## Referències

* ↑ L'Officiel des spectacles
# Kamenz

Kamenz (alt sòrab: Kamjenc) és un municipi alemany que pertany a l'estat de Saxònia.

## Geografia

Està situat a uns 40 km al nord-est de Dresden i prop de 30 km al nord-oest de Bautzen. Limita al nord i nord-est amb Oßling, a l'est amb Nebelschütz, al sud-est amb Elstra, al sud-oest amb Haselbachtal, i a l'oest amb Schönteichen. El filòsof i poeta Gotthold Ephraim Lessing va néixer a Kamenz, com hi va ser condemnat penal Bruno Hauptmann. Està regat pel Jauer.

## Divisió administrativa

Comprèn les viles (amb l'any d'incorporació en parèntesi):
* Bernbruch, 1999
* Deutschbaselitz (Němske Pazlicy), 1999
* Jesau (Jěžow), 1935
* Lückersdorf-Gelenau (mit Hennersdorf), 1999
* Thonberg (Hlinowc), 1973
* Wiesa (Brěznja), 1973
* Zschornau-Schiedel (Čornow-Křidoł), 1999

## Evolució demogràfica

| Any | Població |
| 1885 | 7.211 |
| 1939 | 14.483 |
| 1946 | 13.862 |
| 1950 | 14.331 |
| 1955 | 14.981 |
| 1956 | 14.931 |
| 1957 | 14.857 |
| 1958 | 14.876 |
| 1959 | 14.944 |
| 1960 | 14.888 |
| 1962 | 15.461 |
| 1963 | 15.350 |
| 1964 | 15.905 |
| 1965 | 16.236 |
| 1966 | 16.585 |
| 1967 | 16.657 |
| Any | Població |
| 1968 | 16.618 |
| 1969 | 16.528 |
| 1970 | 16.653 |
| 1971 | 16.532 |
| 1972 | 16.289 |
| 1973 | 16.315 |
| 1974 | 18.221 |
| 1975 | 18.001 |
| 1976 | 18.052 |
| 1977 | 18.030 |
| 1978 | 18.001 |
| 1979 | 17.898 |
| 1980 | 18.143 |
| 1981 | 18.410 |
| 1982 | 18.377 |
| 1983 | 18.410 |
| Any | Població |
| 1984 | 18.339 |
| 1985 | 18.269 |
| 1986 | 18.323 |
| 1987 | 18.229 |
| 1988 | 18.126 |
| 1989 | 18.016 |
| 3. Okt. 1990 | 19.954 |
| 1998 | 19.013 |
| 1999 | 19.136 |
| 2000 | 19.010 |
| 2001 | 18.848 |
| 2002 | 18.606 |
| 2003 | 18.440 |
| 2004 | 18.308 |
| 2005 | 18.129 |
| 2006 | 18.009 |
| Any | Població |
| 2007 | 17.802 |

## Història

En el lloc de la ciutat vella d'avui en dia un castell construït per assegurar la cruïlla de la ruta Via Règia i el riu Schwarze Elster a finals del segle xii. La Via Regia, va ser una important ruta comercial entre Bèlgica i Silèsia. El 1225 la ciutat va ser esmentada per primera vegada i el 1319 es va fer independent. A Kamenz es va fundar la Lliga de les Sis Ciutats de l'Alta Lusàcia el 1346 per tal de protegir-se dels barons lladres. El 1707 un incendi va destruir gran part de la ciutat vella. El filòsof i poeta Gotthold Ephraim Lessing va néixer a Kamenz el 1729.

## Ajuntament

El consistori municipal està format per 22 regidors, repartits el 2009:
| CDU: | 5 regidors |
| Die Linke: | 7 regidors |
| FDP: | 3 regidors |
| Wählervereinigung Kamenz u. Ortsteile: | 3 regidors |
| Wählervereinigung Wir für Kamenz: | 2 regidors |
| NPD: | 2 regidors |

## Fills il·lustres

* Christian Gottlieb Dachselt (1737-1804), organista.

## Agermanaments

* Alzey
* Kolín
* Karpacz

## Enllaços externs

* Museu de Lusàcia Occidental
* Museu de Lessing
# Kamenný Most

Kamenný Most és un poble i municipi d'Eslovàquia que es troba a la regió de Nitra, al sud-oest del país. Compta amb una població de 1038 habitants (2022).

## Història

La primera menció escrita de la vila es remunta al 1271.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». citypopulation.de. [Consulta: 7 agost 2022].
* ↑ «Kamenný Most». en.mapy.cz. [Consulta: 7 agost 2022].
# Juan Cabañero y Esponera

Juan Cabañero y Esponera (Urrea de Gaén, 1800 - Albalate del Arzobispo, 3 de maig de 1850) fou un militar carlí aragonès.
Es va casar el 30 de desembre de 1819 amb Isabel Margelí y Tor.
Durant la primera guerra carlina assetjà Terol el 30 de gener de 1838 sent batut prop de la ciutat, donada la presència de Leopoldo O'Donnell, que hi tenia la seva caserna, incorporant-se a continuació al setge de Gandesa, del que es retirà per atacar Saragossa, on també fracassà, sent destituït quan es trobà amb Ramon Cabrera a Cantavella. Després del conveni de Vergara va obtenir el rang de brigadier.

## Referències

* 1 2 Orbe Utrilla, Ángel de. «Juan Cabañero y Esponera (1800-1850)». A: Zaragoza (en castellà). Institución Fernando el Católic, 1967, p. 193–198.
* ↑ «La cincomarzada» (en castellà). Episodios de la I Guerra Carlista en Aragon. Gran Enciclopedia Aragonesa. Arxivat de l'original el 2021-02-11. [Consulta: 21 agost 2015].
* ↑ de Magrinya, Antoni «La historia dels set setges de Gandesa». Butlletí del Centre d'Estudis de la Terra Alta, 27, 1998, pàg. 12 [Consulta: 19 agost 2015].
* ↑ Negro, Luis. «Cincomarzada, un año más» (en castellà). El Periódico de Aragón, 05-03-2014. [Consulta: 31 agost 2015].
* ↑ «La Expedición Real» (en castellà). Episodios de la I Guerra Carlista en Aragon. Gran Enciclopedia Aragonesa. Arxivat de l'original el 2021-02-11. [Consulta: 21 agost 2015].
# Karl-Heinz Narjes

Karl-Heinz Narjes (Soltau, Alemanya, 1924) és un polític alemany que fou vicepresident de la Comissió Europea entre 1985 i 1989.

## Biografia

Va néixer el 30 de gener de 1924 a la ciutat de Soltau, població situada a l'estat alemany de la Baixa Saxònia. Després de cursar els estudis secundaris a Neustrelitz (Mecklemburg-Pomerània Occidental) va entrar a la Marina alemanya i va participar en la Segona Guerra Mundial com a soldat en l'exèrcit alemany. Després de ser capturat el febrer de 1944 per l'exèrcit britànic, fou alliberat i, un cop finalitzada la guerra, va estudiar dret a la Universitat d'Hamburg, on es va llicenciar el 1949 i doctorar el 1952.

## Activitat política

Després d'ocupar un càrrec d'assessor fiscal a Bremen, el 1955 fou nomenat agregat al servei de l'Oficina d'Afers Exteriors. El 1958 fou nomenat cap de la Delegació Alemanya a la Comissió de la Comunitat Econòmica Europea (CEE), convertint-se el 1963 en cap de gabinet del President de la CEE i el 1968 Director General de Premsa i Informació de la Comissió de la Comunitat Europea (CE).
Membre de la Unió Demòcrata Cristiana d'Alemanya (CDU) des de l'any 1967, el 1969 fou nomenat Ministre d'Economia i Transport de l'estat de Slesvig-Holstein, càrrec que va mantenir fins al 1973.
L'any 1981 abandonà la política nacional per esdevenir Comissari Europeu en la Comissió Thorn. En la formació d'aquesta Comissió fou nomenat Comissari Europeu de Mercat Interior, d'Afers industrials, d'Unió Aduanera, Medi Ambient, Assumptes dels Consumidors i Seguretat Atòmica. Posteriorment en la formació de la Comissió Delors I fou nomenat Vicepresident de la mateixa i Comissari de Tecnologia de la Informació i Ciència i Recerca, mantenint així mateix la cartera referent als Afers Industrials.
# Józef Tracz

Józef Bronisław Tracz (Sorau, Polònia 1964) és un lluitador polonès, ja retirat, guanyador de tres medalles olímpiques.

## Biografia

Va néixer l'1 de setembre de 1964 a la ciutat de Sorau, població situada al Voivodat de Lubusz. És germà del també lluitador Mieczysław Tracz.
L'any 1996 fou nomenat cavaller de l'Orde Polònia Restituta.

## Carrera esportiva

Va participar, als 24 anys, en els Jocs Olímpics d'Estiu de 1988 celebrats a Seül (Corea del Sud), on va aconseguir guanyar la medalla de bronze en la prova de pes welter de la modalitat de lluita grecoromana. En els Jocs Olímpics d'Estiu de 1992 celebrats a Barcelona (Catalunya) va aconseguir guanyar la medalla de plata en aquesta mateixa categoria, i en els Jocs Olímpics d'Estiu de 1996 realitzats a Atlanta (Estats Units) aconseguí una nova medalla de bronze.
Al llarg de la seva carrera ha aconseguit tres medalles en el Campionat del Món de lluita, totes elles de plata.
# Józef Pińkowski

Józef Pińkowski (Siedlce, 17 d'abril de 1929 - Varsòvia, 8 de novembre de 2000) va ser un estadista polonès. Va ser primer ministre de setembre de 1980 a febrer de 1981, substituint Edward Babiuch.

## Biografia

Va estudiar economia i el 1971 va formar part del comitè central del Partit Obrer Unificat Polonès (POUP). Del 1971 al 1974 va ser vicepresident de la comissió de planificació del govern. Va ser nomenat primer ministre el 24 d'agost de 1980. El 30 d’octubre de 1980 convocats a Moscou amb Stanisław Kania (primer secretari de la POUP) reben com a instruccions a "capgirar la marea dels esdeveniments" pel que fa a l'auge del sindicat Solidarnosc. El 9 de febrer de 1981 després de cinc mesos de manifestacions i un creixent malestar social, fou substituït pel general Wojciech Jaruzelski.
És elegit diputat a la Dieta de la República de Polònia de 1969 a 1972 i després de 1980 a 1985.

## Referències

* ↑ «Wyszukiwarka cmentarna --- Warszawskie cmentarze». [Consulta: 16 abril 2021].
* ↑ Trybuna Śląska”, número 3 (11 355), 5 de gener de 1981, s. 1
# Khensa

Khensa o Khenensaiuw va ser una reina nubia d'Egipte durant la dinastia XXV.
Khensa en jeroglífic :
Khensa se l'anomena als monuments com a "esposa del rei" i "germana del rei" juntament amb el rei Piye. Això suggereix que seria la germana-dona del faraó i, per tant, probablement una filla de Kaixta i Pebatjma.
Els seus títols complets inclouen:
* Dama noble (iryt p't)
* Grran d'alavances (wrt hzwt)
* Dolça d'amor (bnrt mrwt)
* Estimada de Wadjet (mryt w3Dt)
* Senyora de la Gràcia (nbt im3t)
* Senyora de totes les dones (hnwt hmwt nbwt)
* Dona del Rei (hmt niswt)
* Dona del Gran Rei (hmt niswt wrt)
* Senyora de l'Alt i Baix Egipte (hnwt Sm'w mhw)
* Senyora de les Dues Terres (hnwt t3wy)
* Filla del Rei (s3t niswt)
* Germana del Rei (snt niswt)
* La que pacifica el Rei cada dia (shtp niswt m hrt hrw).
Khensa està testimoniada en una estàtua -amb Piye- dedicada a la deessa Bastet. Va ser enterrada en una piràmide a al-Kurru (Ku4). La tomba encara contenia parts de l'equipament funerari com ara una taula d'ofrenes, gerros, vasos canopis, etc.

## Referències

* ↑ Dodson i Hilton, 2004, p. 234-240.
* 1 2 Grajetzki, 2005, p. 88.

## Vegeu també

* La dona a l'Antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetzki, Wolfram. Ancient Egyptian Queens: A Hieroglyphic Dictionary (en anglès). Golden House Publications, 2005. ISBN 978-0954721893.
# Karabük

Karabük és una ciutat situada al nord de Turquia i capital de la província de Karabük, a uns 200 km de la ciutat d'Ankara. Té una població de 105.159 habitants (2007). La província de Karabük és una de les més noves de Turquia. Fins al 1995, pertanyia a la província de Zonguldak.

## Economia

A Karabük es troba una de les empreses productores d'acer de Turquia, Kardemir. A més, compta amb els seus propis recursos de dolomita i pedra calcària, mentre que el carbó blanc i el manganès es porta des de Zonguldak i el ferro, de Divriği. Tot això permet que la indústria de Karabük, encara que senzilla, sigui variada. Aquesta inclou una bateria de coc, alts forns i una fosa. També existeixen plantes químiques que produeixen àcid sulfúric i fosfats. Prop de la ciutat es troben les mines de carbó de Zonguldak.

## Referències

* Informació sobre Karabük

## Enllaços externs

* Govern Arxivat 2008-04-11 a Wayback Machine.
* Guia de Karabük
# Juliomys rimofrons

Juliomys rimofrons és una espècie de mamífer rosegador de la família dels cricètids. És endèmic del Brasil (estats de Rio de Janeiro, Minas Gerais i São Paulo). Es tracta d'un animal arborícola. El seu hàbitat natural són els boscos situats a gran altitud. Encara que no es coneix cap amenaça significativa per a la seva supervivència, se'l considera una espècie vulnerable a causa de la petitesa de la seva distribució.

## Referències

* ↑ Bonvicino, C.; Geise, L. Juliomys rimofrons. UICN 2008. Llista Vermella d'espècies amenaçades de la UICN, edició 2008, consultada el 26 agost 2016.
# Jüri Pootsmann

Jüri Pootsmann (1 de juliol del 1994) és un cantant estonià. Va guanyar la sisena temporada del Pop Idols estonià i va representar Estònia al Festival d'Eurovisió del 2016 amb la cançó «Play». Gràcies a la seva participació en el programa estonià va aconseguir iniciar la seva carrera discogràfica, per bé que és més conegut internacionalment per la seva participació en el certamen europeu.

## Referències

* ↑ «First Semi-Final live from Stockholm». Eurovision.tv.

## Enllaços externs

* http://universalmusic.no/artister/j/juri-pootsmann#wHCcULgOrLXOqKB1.97 Arxivat 2016-10-06 a Wayback Machine.
# Jänschwalde

Jänschwalde (baix sòrab: Janšojce) és un municipi alemany que pertany a l'estat de Brandenburg. Forma part de l'Amt Peitz i es troba a 15 kilòmetres de Cottbus.

## Nuclis

* Jänschwalde-Dorf (Janšojce-Wjas)
* Jänschwalde-Ost (Janšojce-Jutšo)
* Drewitz (Drjejce)
* Grießen (Grešno)
# Kaukauna

Kaukauna és una població dels Estats Units a l'estat de Wisconsin. Segons el cens del 2000 tenia 12.983 habitants.

## Demografia

Segons el cens del 2000, Kaukauna tenia 12.983 habitants, 4.971 habitatges, i 3.365 famílies. La densitat de població era de 808,5 habitants per km².
Dels 4.971 habitatges en un 35,5% hi vivien nens de menys de 18 anys, en un 55% hi vivien parelles casades, en un 0% dones solteres, i en un 32,3% no eren unitats familiars. En el 26,6% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,7% tenia menys de 18 anys, un 8,6% entre 18 i 24, un 30,5% entre 25 i 44, un 19,4% de 45 a 60 i un 13,7% 65 anys o més.
L'edat mediana era de 35 anys. Per cada 100 dones de 18 o més anys hi havia 94,4 homes.
Entorn del 2,6% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kaukauna» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Kaukauna». American Fact Finder. Oficina del Cens dels Estats Units, 12-01-2010.
# Kšinná

Kšinná és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1352.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História a pamiatky | Kšinná - Závada pod Čiernym vrchom». [Consulta: 21 desembre 2021].
# L'Assumpció de Torre-serona

L'Assumpció de Torre-serona és una església de Torre-serona (Segrià) inclosa a l'Inventari del Patrimoni Arquitectònic de Catalunya.

## Descripció

Església entre mitgeres que fa pensar que es tractaria de l'adaptació d'un casal a la funció d'església, afegint-hi el campanar. El portal adovellat amb trencaaigües, els dos finestrons de mig punt i així com el paredat de la façana fan suposar en una edificació de finals del romànic. L'interior és completament enguixat segons la tipologia neoclàssica, amb ornamentació típica del barroquisme popular.

## Referències

* ↑ «L'Assumpció de Torre-serona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Khinditxet

Khinditxet (en rus: Хиндичет) és un poble (un possiólok) del krai de Krasnoiarsk, a Rússia, segons el cens del 2010 tenia 177 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.